Impi Kauppila

Impi Mirjam Kauppila (28. helmikuuta 1909 Helsinki – 11. joulukuuta 1991 Helsinki) oli suomalainen runoilija.

Kauppila lienee käynyt kaksi luokkaa lyseota ja myöhemmin elämässään hän osallistui Helsingissä työväenopiston kirjalliseen opintopiiriin. Kauppila työskenteli ainakin myyjättärenä, kadunlakaisijana, kylvettäjänä ja alastonmallina.

Kauppilan esikoisrunokokoelma Paratiisin valloitus julkaistiin 1947 ja se jäi myös hänen ainoaksi julkaistuksi teoksekseen.  Kokoelman 33 runoa oli koonnut Helsingissä Kalliolan piirissä vaikuttanut Osmo Hormia ja sitä pidetään Suomen ensimmäisenä täysmodernina runokokoelmana.

Kauppila poltti myöhemmät runonsa ja muunkin elämäänsä liittyneen kirjallisen aineiston joten häneltä ei senkään vuoksi ilmestynyt enää uusia teoksia.

Teokset 
 Paratiisin valloitus, runokokoelma.  Otava 1947

Kirjallisuutta 
Juri Nummelin: Unohdetut kirjailijat.  BTJ Kustannus 2007 ISBN 978-951-692-646-2

Lähteet 
 Suomen kirjailijat tietokanta 
 Impi Kauppila, salaperäinen modernismin airut

Suomalaiset runoilijat
Vuonna 1909 syntyneet
Vuonna 1991 kuolleet